CELEX: 62010FN0091
Language: mt
Date: 2010-09-30 00:00:00
Title: Kawża F-91/10: Rikors ippreżentat fit- 30 ta’ Settembru 2010 — AK vs Il-Kummissjoni

15.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/40
            
         Rikors ippreżentat fit-30 ta’ Settembru 2010 — AK vs Il-Kummissjoni
   (Kawża F-91/10)
   ()
   2011/C 13/79
   Lingwa tal-kawża: il-Franċiż
   
      Partijiet
   
   
      Rikorrenti: AK (rappreżentanti: S. Orlandi, A. Coolen, J.-N. Louis u E. Marchal, avukati)
   
      Konvenuta: Il-Kummissjoni Ewropea
   
      Suġġett
   
   Annullament tad-deċiżjoni li tiċħad it-talba tar-rikorrenti għal kumpens għad-danni subiti minħabba nuqqas ta’ stabbiliment ta’ rapporti tal-iżvilupp tal-karriera u ta’ ftuħ ta’ investigazzjoni amministrattiva sabiex tistabbilixxi l-fatti ta’ fastidju kif ukoll it-talba għall-kumpens għad-danni subiti.
   
      Talbiet tar-rikorrenti
   
   
               —
            
            
               jannulla d-deċiżjoni li tiċħad it-talba mressqa mir-rikorrenti fl-24 ta’ Novembru 2009 intiża għal kumpens għad-danni subiti minħabba nuqqas ta’ stabbiliment ta’ rapporti tal-iżvilupp tal-karriera għall-perijodi 2001-2002, 2004, 2005 u 2008, kif ukoll għall-ftuħ ta’ investigazzjoni amministrattiva sabiex tistabbilixxi l-fatti ta’ fastidju;
            
         
               —
            
            
               jikkundanna lill-Kummissjoni tħallas lir-rikorrenti, fl-ewwel lok, is-somma ta’ EUR 53 000 għat-telf ta’ opportunità li tiġi promossa għal grad A5 fil-kuntest tal-proċedura ta’ promossjoni tal-2003, minbarra r-regolarizzazzjoni tad-drittjiet għal pensjoni tagħha permezz ta’ kontribuzzjonijiet korrispondenti, fit-tieni lok, is-somma ta’ EUR 400 fix-xahar (li jikkorrispondu għal-70 % tad-differenza bejn l-allowance ta’ invalidità li hija rċeviet u dik li kienet tirċievi kieku ġiet promossa fl-2003) u fit-tielet lok, is-somma ta’ EUR 35 000 għad-danni morali subiti riżultanti minn sitwazzjoni amministrattiva irregolari, minkejja s-sentenzi tal-20 ta’ April 2005 u tas-6 ta’ Ottubru 2009 tal-Qorti Ġenerali u tat-13 ta’ Diċembru 2007 tat-Tribunal għas-Servizz Pubbliku Ewropew.
            
         
               —
            
            
               tikkundanna lill-Kummissjoni għall-ispejjeż.